kardosdrur/scandi-wiki huggingface dataset:
Thomas Häßler

Thomas Hässler (født 30. maj 1966 i Vestberlin) er en tysk tidligere fodboldspiller og nuværende -træner, der i perioden 1988-2000 spillede 101 landskampe og scorede 11 mål.

Karriere

Klubkarriere 
Han begyndte sin karriere i Meteor 06 Berlin og rejste derefter til Reinickendorfer Füchse. Herfra blev han hentet til 1. FC Köln midt i 1980'erne og efter VM 1990 solgt til Juventus FC. Han spillede fra 1991 til 1994 i AS Roma, hvorefter han fortsatte sin karriere i den tyske klub Karlsruher SC. Da denne rykkede ud af Bundesligaen skiftede Hässler til Borussia Dortmund. Efter begrænset succes i Ruhrklubben gik turen videre til 1860 München. Hässlers sidste klub som aktiv spiller var SV Austria Salzburg i den bedste østrigske liga.

Han blev valgt som årets spiller i Tyskland i 1989 og 1992. I alt nåede han 400 bundesligakampe, hvor han scorede 68 mål.

Landsholdskarriere 
Hässler var med til at skaffe  deltagelse i OL 1988 i Seoul og deltog også i legene. Her blev vesttyskerne nummer to i indledende pulje, hvorpå de i kvartfinalen besejrede  med 4-0. I semifinalen tabte holdet efter forlænget spilletid til , hvorpå de i medaljekampen sikrede sig bronze efter 3-0 over , mens  vandt guld og Brasilien sølv.

Han fik debut på A-landsholdet efter OL, og han var med ved VM i 1990, hvor Tyskland sikrede sig guldet. To år senere var han også med ved EM i Sverige, hvor Tyskland højst overraskende tabte finalen til , mens det gik bedre, da tyskerne med Hässler gik helt til tops ved EM i England fire år senere.

Han deltog også i VM i fodbold 1994 og 1998 samt EM i fodbold 2000, hvor tyskerne ikke var med i kampene om medaljerne.

Trænerkarriere 
Efter afslutningen af sin aktive karriere har Hässler arbejdet som træner/hjælpetræner i forskellige klubber, lige som han var assisterende landstræner for Berti Vogts i  en kort periode.

Privatliv 
Hässler har tre børn fra sit ægteskab med Angela. Hässlers kælenavn "Icke" stammer fra hans specielle måde at udtale det tyske ord for jeg, "ich", med berlinsk accent.

Han har siden 2016 deltaget i en underholdningsprogrammer på forskellige tyske tv-kanaler.

Referencer

Eksterne henvisninger 

Fodboldspillere fra Tyskland
Fodboldspillere fra 1. FC Köln
Fodboldspillere fra Karlsruher SC
Fodboldspillere fra Borussia Dortmund
Fodboldspillere fra 1860 München
Personer fra Berlin
Verdensmestre i fodbold
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere for Vesttyskland ved sommer-OL 1988
Olympiske bronzemedaljevindere fra Vesttyskland
Linjebilledet

Linjebilledet eller lignelignelsen er en betegnelse for en af Platons lignelser fra hans værk Staten. Det er den anden af tre kendte lignelser fra Platon. Den efterfølger i 6. bog sollignelsen og munder ud i hulelignelsen i starten af 7. bog.

I lignelsen ordner Platon sigtbart og tænkbart fra de usikreste formodninger til de sikreste ræsonnementer, fra den afhængige billedlige erkendelse til den forudsætningsløse idé.

Linjebilledet
Man må begynde nedefra og gå op for at nå til en erkendelse og indsigt.

Groft sagt skelner Platon mellem to former for viden: 
Den viden, man får gennem indtryk fra andre og deres meninger (doxa). 
Den viden, man selv argumenterer sig frem til at have (i Platons dialoger ofte med hjælp fra Sokrates), dvs. når man selv når til erkendelse af sandheden og sætter sin personlige overbevisning ind. Den viden (epistéme), man når frem til ved argumentationen, er ifølge Platon et udtryk for en erindring, noget vi i forvejen godt ved, men ”bare” skal have hjælp til at genkalde.

Filosofi
Analogi
Platonisme
Formelsamling

Formelsamlinger benyttes af mange faggrupper, hvor der er brug for en samling af de mest anerkendte og anvendte formler som kan anvendes til diverse udregninger. Formelsamlinger varierer også i forhold til niveau hvori det skal bruges. Antallet af formelsamlinger kan således være meget stort.

Eksempelvis kendes matematiske formelsamlinger fra både folkeskolen, tekniske skoler, gymnasiale uddannelser og universiteter.

Matematiske værktøjer
Wilhelm Johannsen

Wilhelm Ludvig Johannsen (3. februar 1857 i København – 11. november 1927 i København) var en dansk botaniker, der opfandt begrebet gen i 1909.

Han opfandt ligeledes en lov: fænotype = genotype i sammenspil med miljø. Han var søn af oberst Otto Julius Georg Johannsen og broder til Helene Johannsen og Fritz Johannsen.

Han definerede ligeledes begrebet "ren linje" og viste nødvendigheden af at arbejde med rene linjer i arvelighedsforsøg. Hans vigtigste forsøg er udført med en ren linje af bønner. Han høstede bønnerne og sorterede dem efter størrelse og udsåede den mindste og de største. Alle disse planter bar imidlertid bønner af forskellig størrelse og med mængdeforhold mellem de enkelte størrelser. Dermed var det vist, at den klassiske Darwinisme, hvor man arbejde med nedarvningen af tilfældige egenskaber ikke var korrekt. Efter Mendel og de andre grundlæggende arvelighedsforsøg opstår neo-darwinismen, hvor det ikke er tilfældige variationer, men tilfældige mutationer.

Han blev nomineret til Nobelprisen i 1920 og 1923. 

Der er opstillet en buste af Johannsen foran Københavns Universitets botaniske laboratorium (i dag det samfundsfaglige fakultetsbibliotek).

Han er begravet på Vestre Kirkegård.

Litteratur 
 Kraks Blaa Bog 1910
 Biografi i Salmonsens Konversationsleksikon

Eksterne henvisninger

Referencer 

Personer fra Helsingør
Botanikere fra Danmark
Rektorer ved Københavns Universitet
Danskere i 1800-tallet
Danskere i 1900-tallet
Medlemmer af Videnskabernes Selskab
Kommandører af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Wilhelm
Genetikere
Alumni fra Københavns Universitet
Ansatte ved Carlsberg Laboratorium
Jimmy Hoffa

James Riddle "Jimmy" Hoffa (født 14. februar 1913, forsvandt 30. juli 1975, erklæret død 30. juli 1982) var en amerikansk fagforeningsleder med forbindelser til mafiaen. Som leder af USA's største fagforening International Brotherhood of Teamsters fra midten af 1950'erne til midten af 1960'erne havde Hoffa betydelig indflydelse. Han er også kendt for de mystiske omstændigheder omkring sin stadig uopklarede forsvinden og formodede død.

Filmen Hoffa fra 1992, instrueret af Danny de Vito, har Jack Nicholson i rollen som Jimmy Hoffa. Filmen The Irishman fra 2019, instrueret af Martin Scorsese, portrætterer også Jimmy Hoffa, spillet af Al Pacino. 

Personer fra USA
Forsvundne personer

Amerikanere i 1900-tallet
Ny Æbelnæs

Ny Æbelnæs (eller Ny Ebbelnæs) er en bebyggelse, der hænger sammen med Damsholte i én landsby. Den ligger i Damsholte Sogn på Møn. Den er opstået som en udflytterlandsby fra landsbyen Æbelnæs.

Et ældre postkort af stedet kan ses på www.cslarsen.dk . Der ser man udsigten over Grønsundvej fra Damsholte mod Neble. Til venstre ses den nuværende ungdomsskole for Vestmøn, som tidligere var stedets skole. Til højre for denne anes skorstenen fra det nuværende pelseri (tidligere mejeri). Endelig går den nuværende Sivvej ned i Maglemosen til højre efter træerne.

Damsholte (Møn)
Peggy Ashcroft

Peggy Ashcroft (født 22. december 1907, død 14. juni 1991) var en britisk skuespillerinde.

Hun scenedebuterede i England i 1927 og filmdebuterede i 1933 i The Wandering Jew. I 1956 blev hun beæret med titlen Dame Commander of the British Empire.

For sin rolle som fru Moore i filmen A Passage to India, modtog hun i 1984 en Oscar for bedste kvindelige birolle.

Filmografi 

 The Wandering Jew (1933)

 De 39 trin (1935)
 A Passage to India (1983)

Eksterne henvisninger 

 

Skuespillere fra England
Briter i 1900-tallet
Oscar for bedste kvindelige birolle
Personer tildelt Commander of the Order of the British Empire
USB-nøgle

En USB-nøgle (eller USB-stik) er (ofte) en lille aflang flash lagerenhed. På en USB-nøgle kan man opbevare alle slags data, fra dokumenter til systemfiler. Man kan i dag købe en USB-nøgle med mange forskellige størrelser (dermed menes opbevaringsplads i MB og GB). 2019 findes størrelser op til 1024 GB (1 TB).

Brugen af USB-nøgler har i høj grad afløst brugen af disketter, da der kan opbevares væsentlig større datamængder på en USB-nøgle end på de mest almindelige disketter på 1,44 MB. Samtidig er det blevet almindeligt, at bærbare computere ikke er udstyret med diskettedrev men med USB porte i stedet.

 Kilder 

Flash-lagre
Geena Davis

Geena Davis (født 21. januar 1956) er en kvindelig skuespiller fra USA.

Hun filmdebuterede i Tootsie i 1982 og har siden da indspillet en række film, som f.eks. Beetlejuice (1988), Turist ved et tilfælde (1988), Thelma og Louise (1991), The Long Kiss Goodnight (1996) og Cuthroat Island.

For sin medvirken i Turist ved et tilfælde modtog Geena Davis en Oscar for bedste kvindelige birolle.

Hun har også medvirket i flere tv-serier, såsom Commander in Chief, hvor hun spiller hovedrollen som USAs præsident.

Hun har været gift fire gange og har tre børn.

Geena Davis er feminist og har grundlagt instituttet "Geena Davis Institute on Gender in Media", som forsker og arbejder med køn i film og medier. Instituttet udarbejder også undervisningsmaterialer.

Desuden har hun en IQ på 140 og er medlem af Mensa.

Filmografi 
Ava (2020)
Accidents happen (2009)
The long kiss goodnight (1996)
Djævleøen (1995)
Angie (1994)
I en klasse for sig selv (1992)
Den forkerte helt (1992)
Thelma og Louise (1991)
Hurtige penge (1990)
Jordiske piger er nemme (1988)
Beetlejuice (1988)
Turist ved et tilfælde 
 Earth girls are easy (1987)
Fluen (1986)
Fletch - hva' var navnet? (1984)

Litteratur / kilder 
 Tom Ekeroth: Feminist i en gudindes krop (Det fri aktuelt, 23.7.1994)
 Nicolas Barbano: En kombination af Grace Kelly og Anders And (PS Pige-Special nr. 9, 1994)
 Nicolas Barbano: Verdens mest sexede filmstjerner (PS Pige-Special nr. 3, 1995)
 Christian Monggaard Christensen: Hr. og fru Action (Levende Billeder nr. 126, 1996)
 Anders Lange: Det store spring (Jyllands-Posten, 10.12.1996)
 Anja Bertelsen: Filmens fandenivoldske feminist (Det fri aktuelt, 24.12.1996)
 Per Dabelsteen: Geena stiller krav (Politiken, 31.3.2000)

Eksterne henvisninger 

 

Skuespillere fra Massachusetts
Oscar for bedste kvindelige birolle
Vanessa Redgrave

Vanessa Redgrave (født 30. januar 1937) er en britisk skuespillerinde.

Hun er udover sit filmarbejde kendt for sit engagement i det trotskistiske Worker's Revolutionary Party og for anti-israelske foredrag.

Hun er datter af Michael Redgrave og søster til Lynn Redgrave og Corin Redgrave. Hun har selv tre børn: Døtrene Natasha og Joely Richardson, der begge er skuespillere, og sønnen Carlo Nero.

Blandt de mange film hun har indspillet kan bl.a. nævnes den film, hun modtog en Oscar for i kategorien "bedste kvindelige birolle", nemlig Julia fra 1977. For sin rolle i Isadora, om Isadora Duncan, (1968) blev hun nomineret for bedste kvindelige hovedrolle.

Herudover har hun bl.a. medvirket i Sidney Lumets Mordet i Orient Ekspressen fra 1974, Yanks (1979), Howard's End (1992), Little Odessa (1994), Mission: Impossible (1996), Wilde (1997), Deep Impact (1998), Cradle Will Rock (1999), The Pledge (2001), Crime and Punishment (2002) og Letters to Juliet (2010).

Eksterne henvisninger 

 

Skuespillere fra England
Oscar for bedste kvindelige birolle
Briter i 1900-tallet
Briter i 2000-tallet
Sorte Madonna af Częstochowa

Den Sorte Madonna af Częstochowa også kaldet Den Sorte Maria er et maleri af
Jomfru Maria med Jesus-barnet på armen. Det er Polens nationalhelligdom og opbevares i Jasna Góra-klosteret i byen Częstochowa i det sydlige Polen bag et gitter i et 300 år gammelt sort, sølvbeslået alter. Legenden fortæller ifølge Translatio tabulæ, der opbevares i klosteret, at det er malt på en bordplade fra Jesu hjem i Nazareth af den Lukas, der også tillægges forfatterskabet til Lukasevangeliet. Figurernes mørke hud er ikke tilsigtet, men skyldes ikonens høje alder.

Ikonen skulle være kommet til Jasna Góra-klosteret i 1384 fra Jerusalem via Konstantinopel.

I 1430 blev ikonen ødelagt under hussitterkrigen, da bøhmiske hussitter trængte ind i klostret og huggede billedet i stykker. Det lykkedes kongens restauratorer i Krakow at samle ikonen og male en ny madonna på den restaurerede baggrund. Der er stadig mærker efter sabelhug på Jomfru Marias kind.

katolikker mener, at ikonen kan helbrede syge og siger, at ikonen i 1655 redede klosteret fra at blive erobret af den svenske hær, efter at resten af Polen havde overgivet sig:

Ikonet blev flyttet i hemmelighed til slottet i Lubliniec og senere til det Paulinske kloster i Mochów mellem byerne Prudnik og Głogówek. 3000 svenske soldater havde omringet Jasna Góra-klosteret; men 170 polske soldater, 20 adelsmænd og 70 munke formåede at beskytte klosteret, der af en svensk general blev kaldt for hønsehuset. Efter 40 dage hævede svenskerne belejringen. Det fik resten af landet til at gøre oprør mod svenskerne, og året efter kunne den polske konge Johannes Kasimirus i katedralen i Lvov (nu i Ukraine) krone Jomfru Maria til dronning over den polske nation.

Siden har ikonen haft en stor symbolværdi for det polske folk. Fra 1795 til 1918, hvor Polen ikke eksisterede som selvstændig nation, var den Sorte Madonna et samlingspunkt for polakkerne og et symbol på den polske frihedslængsel og identitet. I 1956 fejrede de midt under det kommunistiske diktatur 300-året for Madonnaens ophøjelse til Polens dronning. Der blev til ikonens ære læst en bøn i overværelse af 1 million mennesker. Bønnen var forfattet af kardinal Wyszynski, der sad fængslet for sin kamp mod kommunismen.

Pave Johannes Paul 2. placerede efter attentatforsøget mod sig i 1982 den ene af de kugler, der havde ramt ham, ved ikonen i taknemmelighed over, at Jomfru Maria havde forhindret, at han blev slået ihjel.

Den katolske kirke arrangerer flere gange årligt pilgrimsrejser til Częstochowa, og op imod fire millioner pilgrimme besøger klosteret hvert år. Den 15. august, der fejres som Jomfru Marias optagelse i himmelen, er årets største pilgrimsdag. Processioner med op imod 50.000 pilgrimme kommer til byen.

At ikonen skulle være malet af Lukas harmonerer ikke med, at den er af byzantinsk oprindelse og udført mellem det 6. og det 9. århundrede.

Se også 
 Den sorte madonna

Kilder

Eksterne henvisninger/kilder 

 Kristendom.dk: Et pilgrimssted med national betydning 
 The Pauline Fathers online: The sacred picture of the Black Madonna of Jasna Góra 

Romerskkatolske kirke
Kirkeligt interiør
Religion i Polen
Malerier af Jomfru Maria
Hale-Bopp

Hale-Bopp er en komet med en omkreds på ca. 50 km. og en kerne af is.

Litteraturhenvisninger 

 West, Richard: "Sidste nyt fra komet Hale-Bopp", Naturens Verden, nr. 1/1999, vol. 82, side 22-23.

Kometer
Luvisk

Luvisk er et uddødt indoeuropæisk sprog, som tilhører den anatoliske gruppe. Hittitisk er nært beslægtet. Det er enten en direkte forløber for lykisk eller meget nært beslægtet.

Luvisk blev brugt af befolkningsgrupper, der boede i Arzawa vest og sydvest for hittiternes kerneområde. I de ældst kendte tekster kaldes området Luviya, men det blev senere kendt som Lydien. Hvis historien om Troja er sand, og at byen lå hvor vi formoder den lå, talte trojanerne med stor sandsynlighed luvisk.

Luvisk spredte sig efterhånden fra det vestlige Anatolien mod øst, og denne spredning kan have haft nær sammenhæng med Hittiterrigets kollaps. Luvisk blev brugt i de neo-hittitiske stater i Syrien som Milid og Carchemish og Tabal i det centrale Anatolien i det 10. årh. f.v.t.

Overlevering 
Luvisk er bevaret I to former, som er opkaldt efter den skrifttype, der blev brugt:
 Kileskrift
 Hieroglyffer
Modsat egyptiske hieroglyffer blev luvisk skrevet fra venstre mod højre.

Luvisk sprog
Anatolien
Hittitter
Statoil Fuel & Retail (Danmark)

Statoil Fuel & Retail A/S var Statoil ASA danske datterselskab, det havde salgsaktiviteter i Danmark og  havde som Statoil A/S både raffinerings- og salgsaktiviteter i Danmark indtil 2010 og var indtil 1. januar 2006 opdelt i to selskaber: Statoil Detailhandel A/S og Statoil A/S.
Statoil Statoil Fuel & Retail A/S drev 365 benzinstationer hvoraf 158 stationer var automatanlæg og drives  under varemærket INGO.

I slutningen af 2012 blev Statoil Fuel & Retails bemandede servicestationer i Scandinavien samt Rusland og Baltikum opkøbt af canadiske Alimentation Couche-Tard som i forvejen driver servicestationer og convenience butikker i Canada og USA under brand navnene Couche-Tard, Mac's og Circle K.

Fra og med April 2016 drives Statoils butikker videre under navnet Circle K og det danske datterselskab skiftede ved samme lejlighed navn til Circle K Danmark A/S..  Butikkerne ændrer gradvist navn i løbet af 2016 og 2017.

Statoils olieraffinaderi i Kalundborg hører stadig under Statoil ASA og vil fortsat levere brændstof til de danske Circle K og INGO benzinstationer.

Statoils historie i Danmark 
Det selskab, der i dag udgør Statoil A/S i Danmark, blev etableret tilbage i 1889 som rent dansk selskab under navnet Det Danske Petroleums Aktieselskab DDPA og er derved Danmarks ældste olieselskab. Siden har selskabet skiftet tre gange. Først blev det købt af amerikanske Esso og i 1986, af norske "Den norske stats oljeselskap a.s", i dag Statoil ASA og i 2012 af det canadiske selskab Alimentation Couche-Tard.

Ekstern kilde/henvisning 
 Statoil.dk 

Tankstationer i Danmark
Equinor
Leverandører til Det Kongelige Danske Hof
Akselrøn

 
Akselrøn (Sorbus aria), også skrevet Aksel-Røn, er et op til 15 meter højt træ, der er almindeligt plantet i Danmark. Det ligner klipperøn, men er højere og har bredt elliptiske blade med 10-14 par sidestrenge (ikke kun 7-9 par). Bladene er grågrønne med sølvhvide undersider, blomsterne er hvide og frugterne er røde. Træet vinder efterhånden indpas som bytræ.

Kendetegn 
Akselrøn er et lille, løvfældende træ med en bred og kegleformet krone. Stammen er ret og gennemgående til toppen. Hovedgrenene er få og grove. Barken er først olivenbrun og filthåret (med grøn underside). Senere bliver den glat og brun, og til sidst er den grå og furet. Knopperne sidder spredt, og de er kegleformede og brune eller grønne med brune skælrande. På skælranden er der hvide hår.

Bladene er ægformede med savtakket rand. Oversiden er mørkegrøn, og undersiden er hvidfiltet. Høstfarven er gul, og bladene bliver siddende længe. Blomsterne springer ud i maj eller juni. De er hvide med en ubehagelig lugt, og de sidder samlet i halvskærme. Frugterne er røde og har en melet smag. Frøene modner godt og spirer villigt.

Rodnettet består af nogle dybtgående og tæt forgrenede hovedrødder, der bærer et højtliggende netværk af filtede finrødder (hjerterod). Akselrøn skaber jordtræthed.

Akselrøn når en højde på ca. 10 m og en kronebredde på ca. 6 m. Den årlige tilvækst er i gennemsnit henholdsvis 30 og 25 cm.

Udbredelse 

Akselrøn er naturligt forekommende i Makaronesien, Nordafrika, Kaukasus og det meste af Europa. I Danmark formodes arten kun at eksistere som plantet. Arten hører hjemme på veldrænet, tør og kalkrig bund, hvor den danner underskov og bryn i ege-avnbøge blandingsskove. Alle steder er den en ledsager til forskellige egearter, hvor den indgår i plantesamfundet Sorbo torminalis-Quercetum petraeae.

På de sydvendte skråninger af bjergkammen i området Ledové sluje mellem byerne Vranov nad Dyjí (Tjekkiet) og Hardegg (Østrig) findes varmeelskende egeskove af typen Sorbo torminalis-Quercetum petraeae. Her vokser arten sammen med bl.a. aksrapunsel, avnbøg, alm. berberis, fjergræs, liguster, svalerod, blodrød storkenæb, fåresvingel, grenet edderkopurt, hunderose, hvid diktam, håret flitteraks, kirsebærkornel, klæbrig salvie, kranslilje, lundrapgræs, rank potentil, småbladet lind, Trifolium alpestre (en art af Kløver), vintereg, weichsel, ædelkortlæbe og ægte alpeviol

Sorter 
 'Lutescens' med langsom vækst, kegleformet krone og blade, der er hvidlige-gulgrønne i udspring.
 'Magnifica' med langsom vækst, kegleformet krone og blade, der bliver gule før løvfald.

Anvendelse 
Akselrøn bliver brugt som parktræ, og især de nævnte sorter er meget populære. I de senere år har træet vundet indpas som egentligt bytræ, da det viser sig at tåle bymiljøet godt.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Træer
Hvide blomster
Smukke frugter
Røn
LokalBrugsen

LokalBrugsen var en butikskæde, der omfattede de mindste butikker i Coop Danmark-familien. Butikskæden eksisterede fra 1995 til 2019, da de sidste LokalBrugser overgik til at blive Dagli'Brugsen-butikker.

Historie 

Kæden, der blev dannet i 1995, bestod til sidst af godt 20 nærbutikker, der hovedsageligt var placeret i mindre byer samt i udkanten af de større byer. Butikkernes sortiment var begrænset sammenlignet med de større brugser. Butikkerne havde typisk åbent alle ugens dage. Nogle af butikkerne var ejet af Coop, mens andre var selvstændige brugsforeninger.

I 2016 lancerede Coop at nyt koncept ved at omdanne butikker i hovedstadsområdet til Brugsen-butikker.

I september 2019 blev de resterende 26 LokalBrugser i Danmark omdannet til Dagli'Brugser. Coop tog beslutningen, efter at LokalBrugsen de seneste fem år havde måttet lukke mere end halvdelen af deres butikker.

Kilder

Eksterne henvisninger 

Etableret i 1995
Ophørt i 2019
Coop Danmark
Nærbutikskæder i Danmark
Hvepseedderkop

Hvepseedderkoppen (Argiope bruennichi) er en edderkop i familien af Hjulspindere.

Hunnen er, med sin gul- og sortstribede bagkrop, en særdeles genkendelig edderkop, der ikke kan forveksles med andre edderkopper i Danmark. Hvepseedderkoppen er en – efter danske forhold – stor edderkop, idet hunnen typisk har en kropslængde på 1,5 cm. Hannen er ret uanseelig (mangler hunnens karakteristisk farver og mønster) og noget mindre, typisk omkring 0,5 cm. Hunnens udseende er et eksempel på mimicry, hvor en generelt ufarlig art (hunnen kan bidde i selvforsvar, men effekten på større dyr og mennesker er ret begrænset) ligner en mere farlig art, som en almindelig hveps.

Den blev første gang observeret i Danmark i 1992 i Dyrehaven nord for København. To år senere, blev den set i Stubbekøbing på Falster. I 1995 fandt man arten på Als, Bornholm og Fyn og i 1997 observerede man den på Mols i Jylland. Efterfølgende har den spredt sig til det meste af landet; tidligere havde arten en mere sydlig udbredelse i Europa, og den findes også i Asien. Om end den er unik i Danmark, så er der en række øvrige Argiope arter i andre dele af verden, som ligner den.

Levevis 
Hvepseedderkoppen spinder et ca. 30-40 cm. stort cirkulært spind lavt i vegetationen (op til en halv meter over jorden) – hvori den placerer sig i midten. I modsætning til de fleste hjulspindere er den aktiv om dagen.

Parringen sker i juli-august, og få uger efter danner hunnen et brunligt valnøddelignende ægspind, som indeholder 300-400 æg. Disse placeres nær spindet i f.eks. noget græs. Æggene klækkes ca. 4 uger efter, men ungerne forlader først ægspindet næste forår, hvor de hen på sommeren bliver kønsmodne.

Eksterne henvisninger 
 Hvepseedderkopper i Svanninge Bakker

Litteraturhenvisninger 
 Andersen, N.M. & H. Enghoff: "Stribetæge og Hvepseedderkop – flotte nye danske dyrearter", Dyr i Natur og Museum, nr. 1/1993, side 11-13.
 Scharff, Nikolaj & Søren Langemark: "Hvepseedderkoppen, Argiope bruennichi (Scopoli), i Danmark", Entomologiske Meddelelser, nr. 4/1997, vol. 65, side 179-182.
 Scharff, Nikolaj: "Hvepseedderkoppen en ny dyreart i Danmark", Naturens Verden, nr. 1/1999, vol. 82, side 34-37.

Edderkopper